নতুন দিল্লীত অনুষ্ঠিত হোৱা ৰাইজিং ইণ্ডিয়া সন্মিলনত প্ৰধানমন্ত্ৰীয়ে দিয়া ভাষণৰ অসমীয়া অনুবাদ

নেটৱৰ্ক ১৮ৰ গ্ৰুপ এডিটৰ-ইন-চীফ ৰাহুল জোশী মহোদয়, দেশ-বিদেশৰ অতিথিগণ, ইয়াত উপস্থিত থকা সংবাদ মাধ্যমৰ বন্ধুসকল, ভদ্ৰপুৰুষ তথা ভদ্ৰমহিলাসকল, পোন প্ৰথমে মই আপোনালোক সকলোকে ধন্যবাদ জ্ঞাপন কৰিছোঁ কিয়নো আপোনালোকে মোক ৰাইজিং ইণ্ডিয়া সন্মিলনত সন্মিলিত হ’বলৈ অৱকাশ প্ৰদান কৰিছে৷ বন্ধুসকল, যেতিয়া আমি ৰাইজিং বুলি উল্লেখ কৰোঁ তেতিয়া প্ৰথম আন্ধাৰৰ পৰা প্ৰকাশলৈ অহা কথাটো মনলৈ আহে৷ আমি য’ত আছিলোঁ, যি স্থিতিত আছিলোঁ, তাতকৈ আগুৱাই যাবলৈ, সুন্দৰ ভৱিষ্যতলৈ আগুৱাই যোৱাৰ কথা মনলৈ আহে৷ এই ৰাইজ কৰা, উদয় হোৱা, যেতিয়া আমি দেশৰ সন্দৰ্ভত এই বিষয়ে কওঁ, তেতিয়া ইয়াৰ বিস্তাৰ বহু ব্যাপক হয়৷ তেতিয়া প্ৰশ্ন উদয় হয় যে ৰাইজিং ইণ্ডিয়া কি? কেৱল সুদৃঢ় অৰ্থব্যৱস্থাৰ ৰাইজিং ইণ্ডিয়া হয়, ছেনছেক্সৰ অভিলেখ ভংগ হোৱাটো ৰাইজিং ইণ্ডিয়া হয়, বিদেশী মুদ্ৰাৰ ভাণ্ডাৰত অভিলেখ স্থিতিত থকাটো ৰাইজিং ইণ্ডিয়া হয় নে অভিলেখ সংখ্যক বিদেশী নিৱেশ হোৱাটো ৰাইজিং ইণ্ডিয়া হয়? বন্ধুসকল, মোৰ বাবে ৰাইজিং ইণ্ডিয়াৰ অৰ্থ হ’ল দেশৰ ডেৰশ কোটি নাগৰিকৰ স্বাভিমানৰ ৰাইজ হোৱা, দেশৰ আত্মগৌৰৱৰ ৰাইজ হোৱা৷ যেতিয়া এই ডেৰশ কোটি নাগৰিকৰ ইচ্ছাশক্তি একত্ৰিত হয়, এওঁলোকৰ সংকল্প এক হয়, তেতিয়া অনুশীলনো সম্ভৱ হৈ উঠে, অসম্ভৱো সম্ভৱ হৈ উঠে৷ একত্ৰিত হোৱা এই ইচ্ছাশক্তিয়ে আজি নতুন ভাৰতৰ সংকল্প পূৰণ কৰি আছে৷ ভাতৃ আৰু ভগ্নীসকল, বহুতো দেশত এয়া অৱধাৰণা আছে যে চৰকাৰৰ বিকাশ হওক, পৰিৱৰ্তনক নেতৃত্ব দিয়ক আৰু নাগৰিকে সেয়া অনুসৰণ কৰক৷ বিগত চাৰিটা বৰ্ষত আমি ভাৰতত এই স্থিতি পৰিৱৰ্তন কৰিছে৷ এতিয়া নাগৰিকে নেতৃত্ব লয় আৰু চৰকাৰে সেয়া অনুসৰণ কৰে৷ আপোনালোকে নিজে দেখা পাইছে যে কিদৰে ইমান কম সময়ৰ ভিতৰত স্বচ্ছ ভাৰত অভিযান এক জন আন্দোলনলৈ পৰিৱৰ্তিত হৈছে৷ সংবাদ মাধ্যমে এই ক্ষেত্ৰত সহযোগীৰ ভূমিকা পালন কৰিছে৷ কলাধন আৰু ভ্ৰষ্টাচাৰৰ বিৰুদ্ধে হোৱা যুঁজত দেশৰ নাগৰিকসকলে ডিজিটেল পে’মেণ্টক নিজৰ সুদৃঢ় হাথিয়াৰ কৰিছে৷ ভাৰত আজি ডিজিটেল পে’মেণ্ট কৰা ক্ষীপ্ৰ উত্তৰণ হোৱা বজাৰসমূহৰ মাজত নিজৰ স্থান চিহ্নিত কৰিছে৷ ভ্ৰষ্টাচাৰৰ বিৰুদ্ধে চৰকাৰে গ্ৰহণ কৰা প্ৰতিটো পদক্ষেপত যিদৰে জনসাধাৰণৰ সমৰ্থন প্ৰাপ্ত হ’ব ধৰিছে, এয়া জনসাধাৰণে দেশৰ অন্তঃভাগৰ দুৰ্নীতিসমূহৰ পৰা মুক্তি দিবলৈ কৰা পদক্ষেপৰ সাক্ষী স্বৰূপ সিদ্ধ হৈছে৷ আমাৰ ৰাজনৈতিক বিৰোধীসকলে যিয়েই নকওক, দেশৰ নাগৰিকৰ এই প্ৰেৰণাৰ ফলস্বৰূপেই চৰকাৰে এই ডাঙৰ সিদ্ধান্তটো ল’ব পাৰিলে আৰু ইয়াক প্ৰণয়ন কৰি দেখুৱালে৷ যি সিদ্ধান্তৰ কথা দশক পূৰ্বে লোৱা হৈছিল, কিন্তু সেই ফাইলত বন্ধ কৰি থোৱা হৈছিল, যি আইন দশক পূৰ্বে পাচ হৈছিল কিন্তু ভ্ৰষ্টতন্ত্ৰৰ বাবে প্ৰণয়ন কৰিব পৰা হোৱা নাছিল, তাকো এই চৰকাৰে প্ৰণয়ন কৰিলে আৰু এই আইনৰ আধাৰতেই বৃহৎ স্থিতিত পদক্ষেপ গ্ৰহণ কৰা হৈছে৷ বন্ধুসকল, ভাৰতত যি পৰিৱৰ্তনশীল স্থিতি আহিছে, সেয়া আমাৰ নিজৰ নাগৰিকসকলৰ বাবে হৈছে, তেওঁলোকৰ ইচ্ছাশক্তিৰ ফলত হৈছে৷ এই ইচ্ছাশক্তি দেশৰ নাগৰিকৰ মাজত, দেশৰ ক্ষেত্ৰসমূহত অসন্তুলনৰ ভাৱ হ্ৰাস কৰি আছে৷ ভাতৃ আৰু ভগ্নীসকল, দেশৰে উদয় হওক, অথবা কোনো সমাজ বা ব্যক্তিৰেই উদয় হয়, যদি সমতাৰ ভাৱ নাহে, তেন্তে না সংকল্প সিদ্ধ হ’ব, না সমাজ৷ সেইবাবে যদি এটা দৃষ্টিকোণৰ পৰা লক্ষ্য কৰা হয় তেন্তে আমাৰ চৰকাৰে ৰাষ্ট্ৰীয় স্তৰত অসন্তুলনৰ এই ভাৱ নোহোৱা কৰিবলৈ নিৰন্তৰ প্ৰয়াস কৰি আছে৷ ইয়াৰ পৰিণাম কি হয়, মই নেটৱৰ্ক ১৮ৰ দৰ্শকসকলক এটা ভিডিঅ’ৰ মাধ্যমেৰে অনুভৱ কৰাব বিচাৰিছোঁ৷ বন্ধুসকল, উজ্বলাই কেৱল ৰান্ধনিশালতে নহয়, কোটি কোটি পৰিয়ালৰ দৃশ্যপট পৰিৱৰ্তন কৰিছে৷ ই আমাৰ সামাজিক ব্যৱস্থাত এটা বৃহৎ অসন্তুলন নোহোৱা কৰি আছে৷ বন্ধুসকল, আজি ইয়ালৈ অহাৰ পূৰ্বে মই গোটেই দিনটো মণিপুৰ আছিলোঁ৷ বিজ্ঞান কংগ্ৰেছৰ উদঘাটন, তাৰ পিছত ক্ৰীড়া বিশ্ববিদ্যালয়ৰ শিলান্যাস, উত্তৰ পূবৰ বাবে অনেক আঁচনিৰ শুভাৰম্ভ আজি কৰা হৈছে৷ প্ৰধানমন্ত্ৰী হিচাপে উত্তৰ পূবলৈ এয়া মোৰ ২৮তম অথবা ২৯তম ভ্ৰমণ আছিল৷ আপোনালোকে ভাবক, আচলতে এয়া কিয়? কিয় আমাৰ চৰকাৰে পূব ভাৰত, উত্তৰ পূব ভাৰতত ইমান শক্তি প্ৰয়োগ কৰি আছে৷ যিসকলে এয়া আমি ভোটৰ কাৰণে কৰি আছোঁ বুলি ভাবিছে, তেওঁলোক দেশৰ ভূমিৰ পৰাই নহয়, নাগৰিকৰ হৃদয়ৰ পৰাও বিতাৰিত হৈছে৷ বন্ধুসকল, পূব ভাৰতৰ আবেগিক সংবদ্ধকৰণ আৰু ভৌগোলিক বিশিষ্টতাৰ প্ৰতি ধ্যান দিয়াটো অতিশয় প্ৰয়োজনীয় হৈ পৰিছে৷ সেইবাৰে আমাৰ চৰকাৰ ‘ ক্ষেত্ৰত কাম কৰি থকা উদ্যমীসকলক উৎসাহ প্ৰদান কৰাৰ বাবে ষ্টেণ্ড আপ ইণ্ডিয়া, ষ্টাৰ্ট আপ ইণ্ডিয়া, স্কিল ইণ্ডিয়া অভিযানৰ দৰে কাৰ্যসূচী পালন কৰি থকা হৈছে৷ • বিশেষভাৱে প্ৰধানমন্ত্ৰী মুদ্ৰ যোজনাৰ দ্বাৰা যুৱপ্ৰজন্ম আৰু মহিলাসকলক সশক্তিকৰণৰ এক বৃহৎ মাধ্যম নিৰ্মাণ হৈ আছে৷ যেতিয়াৰ পৰা এই যোজনা আৰম্ভ হৈছে তেতিয়াৰ পৰা এতিয়ালৈ ১১ কোটিতকৈ অধিক ঋণ আমাৰ চৰকাৰে স্বীকৃত প্ৰদান কৰিছে৷ জনসাধাৰণক গেৰাণ্টী অবিহনে ৫ লাখ কোটি টকাৰ ঋণ প্ৰদান কৰা হৈছে৷ এই বৰ্ষৰ বাজেটতো আমি ৩ লাখ কোটি টকাৰ মুদ্ৰা ঋণ দিয়াৰ পৰিকল্পনা কৰিছোঁ৷ মই আশা কৰিছোঁ যে বিকাশৰ মুখ্যধাৰাত পিছ পৰি থকা কোনো ব্যক্তিয়েই হওক অথবা ক্ষেত্ৰস যেতিয়া এয়া তীব্ৰ গতিত আগবাঢ়িব, তাৰ শক্তি, সংসাধনৰ সৈতে ন্যায় হ’ব, ইয়াৰ দ্বাৰা ৰাইজিং ইণ্ডিয়াৰ গাঁথাও সশক্ত হ’ব৷